ગુજરાત વિધાનસભાની ચૂંટણીમાં ભાજપનો દાવો છે કે તે એક એક બેઠક પર પોતાની નજર બનાવીને આ ચૂંટણી લડી રહી છે. વળી વિધાનસભાની સીટ પરના ઉમેદવારોની યાદી અને વિવાદો પણ આ ચૂંટણીને વધારે રસપ્રદ બનાવી રહ્યા છે, ત્યારે 17 નવેમ્બરના રોજ ભાજપ દ્વારા ઉમેદવારોની પહેલી યાદી બહાર પાડવામાં આવી છે. આ યાદીમાં જેતપુરની વિધાનસભા સીટ પરના ઉમેદવાર તરીકે જયેશ રાદડિયાની પસંદગી કરવામાં આવી છે. તો જયેશ રાદડિયા વિષે થોડું જાણીએ. જયેશભાઈનો જન્મ 20 ડિસેમ્બર,1981ના રોજ રાજકોટના જામકંડોરણામાં થયો હતો. જયેશના માતાનું નામ ચેતનાબેન અને પિતાનું નામ વિઠ્ઠલભાઈ રાદડિયા છે. તેમણે વર્ષ 2001માં વડોદરાથી સિવિલ એન્જિનિયરિંગનો અભ્યાસ કર્યો છે. જયેશ રાદડિયા 13મી વિધાનસભામાં સભ્ય રહી ચુક્યા છે. જયેશભાઈના પિતા વિઠ્ઠલભાઈ પોરબંદરથી 2009માં સાંસદ પણ રહી ચુક્યા છે.